Lolland-Falsters Stifts-Tidende, 1847-04-21
Udenlandske Efterretninger. Det er en for Udfaldet af den portugisiske Jnsurrection vigtig Begivenhed, at Jnsurgentchefen Sa da Bandeira har med 1200 Mand paa tre Dampskibe forladt Douro for at gjøre en Diversion mod Syden og true Hovedstaden. Han har hurtig bemægtiget sig den kun svagt besatte Fæstning Peniche, hvorfra han paa den ene Side kan afskjære Saldanhas Hær al Tilførsel og paa den anden Side beqvemt rykke frem til den kun to Dagsmarscher fjernede Stad Santarem ved Tajo, hvis Besættelse af Jnsurgenterne vil blive meget betænkelig for Hovedstaden. Denne Expedition blev udført saa hemmeligt og saa hurtigt, at man i Lissabon blev aldeles overrasket ved den telegraphiske Melding derom, og Regjeringen kan nu kun med de i Hovedstaden disponible Tropper gjøre et Forsøg at paa at dække Santarem. Saldanha er naturligviis derved sat aldeles ud af Stand til at foretage Noget imod Oporto, for at sikkre sin Forbindelse med Lissabon har han alt maattet detachere Tropper imod Syden og udentvivl maa Hovedhæren snart følge efter. Marschallen har ogsaa i en Depesche til Dronningen udtalt sig om sin betænkelige Stilling og erklæret sig ude af Stand til med de Midler han besidder at tage Oporto; han yttrer, at en spansk Jntervention er aldeles nødvendig, eller idetmindste Oprettelsen af en spansk Legion paa 6000 Mand; han forlanger af Ministeriet en hurtig Sendelse af de nødvendige Penge og Effecter for Hæren, og og naar man ikke indvilliger denne hans Fordring vil han nedlægge Commanden og begive sig til Udlandet. – Under saadanne Omstændigheder, og da tillige Jnsurgenterne i Alemtejo og Algarvien stedse sætte sig meere fast, medens Pengemangel og Brødnød stedse tage meere Overhaand i Hovedstaden, er det at indsee, at den største Bekymring har bemægtiget sig Hoffet, som ogsaa giver sig tilkjende derved, at man holder Tropperne under Vaaben Dag og Nat, fordobler Vagterne ved Slottet og holder de i Tajo værende Krigskibe slagfærdige. Dronningen af Spanien har foretaget en betydelig Forandring i sit Hofpersonale. Men uagtet den dem meddeelte Afsked skulle Overhofmesterinden, Marqvisen af Santa Cruz, Civillistens Chef, Hr. Egana, og Hellebarderernes Befalingsmand, Grev Cumbres-Atlas, have viist sig for Dronningen for at forrette deres Tjeneste og spørge, om hun virkelig fratog dem deres Embeder. Dronningen sendte, istedetfor Svar, Bud efter Ministrene, af hvilke Mazarredo og Salamanca strax kom og sagde til Hr. Egana: "Min Herre, De overgiver Overopsynet, over Palladset til Hr. Pena-Aguaya, der skal træde i Deres Sted til Grev Cumbres-Atlas: "De overgiver strax Commanden over Hellebardererne til Hertugen, af Baylen", og saaledes fremdeles til de Andre. Da Overhofmesterinden og Cumbres-Atlas erklærede, at de havde deres Tillidsembede i Dronningmoderens Navn, sagde Ministrene: "Lær, at her kun er een Dronning, den constitutionelle Dronning Jsabella, og lær tillige, hvad der tilkommer Tjenere, der ikke adlyde." Begge bleve arresterede. De saaledes af Palladset udkastede Moderate det afskedigede Ministerium vilde heller ikke vige godvillig - skulle være rasende og holde Sammenkomster, hvori de meest exeentriske Planer aftales.